འདི་འཆད་འཁྲིད་བྱེད་མཁན་དང་དེ་ལ་སློབ་གཉེར་གནང་མཁན་ཚོའི་ངོས་ནས་བལྟས་ན།སྡེབ་སྦྱོར་སྙན་ངག་པ་༧དནྜི་མཆོག་གི་སྐོར་དེ་མཁྱེན་དགོས་པར་མ་ཟད་དེ་ལ་དགེ་མཚན་ཡང་ཆེན་པོ་ཡོད།འོན་ཀྱང་འཕགས་བོད་མཁས་པས་སློབ་དཔོན་དནྜིའི་སྐོར་ལ་བཞེད་ཚུལ་མི་མཐུན་པ་ཁག་མང་བོ་ཞིག་གསུངས་ཡོད།དཔེར་ན།དནྜིའི་མཚན་དེ་ཇི་ལྟར་ཐོགས་མིན་དང་ཡང་ན་དནྜིའི་འཁྲུངས་འདས་མི་གཅིག་པ་དང༌།གཞན་ཡང༌།མེས་པོ་དམ་པ་བྷཱར་པིའི་སྲས་དང་ཆུང་མ་ཕན་ཚུན་བསྒྱུར་ནོར་བྱུང་བ་སོགས་རེད།འོན་ཀྱང༌།འདིརརྩོད་པའི་དགག་ཡུལ་མ་ཡིན་འདིར་མི་འཆདཅེས་པའི་དགོངས་དོན་ལྟར།དགག་སྒྲུབ་བྱ་ཡུལ་ལ་མཁས་པ་སྒེར་བ་སུ་གང་གི་མཚན་འདིར་གསོལ་འདོད་ཡེ་ནས་མེད།གང་ལྟར།གཞན་གྱི་ཡིད་ལ་འཛིན་བདེ་བའི་ཆེད་དུ་མདོར་བསྡུས་ཏེ་དནྜིའི་སྐོར་ཅིག་བྲི་བར་བྱ།